Ritratt ta' Christophe Maertens fuq Unsplash .td_uid_2_6166689519f4e_rand.td-a-rec-img{text-align:left}.td_uid_2_6166689519f4e_rand.td-a-rec-img img{margin:0 auto 0 0} Tliet immigranti tilfu ħajjithom wara li fis-sigħat bikrin ta' dalgħodu ntlaqtu minn ferrovija fil-Lbiċ ta' Franza. Immigrant ieħor ġarrab ġrieħi serji. Skont il-Pulizija Franċiża, "l-immigranti kienu reqdin jew mimdudin" fuq il-binarji tal-ferrovija f'Saint-Jean-de-Luz, lokalità ħdejn il-baħar qrib il-fruntiera ma' Spanja. L-awtoritajiet qalu li ż-żona hija magħrufa bħala rotta tal-immigranti. Il-Pulizija għadhom qed jippruvaw jidentifikaw il-vittmi, iżda skont ġurnal Franċiż kollha kienu mill-Alġerija. Dak li s'sissa ħelisha mill-mewt ittieħed l-isptar minħabba ksur f'saqajh. Il-ferrovija kienet telqet mill-istazzjon ta' Hendaye fi triqitha lejn Bordeaux. Il-Pulizija għadha qed tinvestiga iżda s'issa għadu mhux ċar xi kkawża l-inċident. Is-servizz tal-ferrovija waqaf għal xi sigħat. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616668951a77a_rand.td-a-rec-img{text-align:left}.td_uid_3_616668951a77a_rand.td-a-rec-img img{margin:0 auto 0 0}